b'\n_START_ARTICLE_\nBas kitarist\n_START_SECTION_\nZgodovina\n_START_PARAGRAPH_\nLeta 1951 je Leo Fender izumil nadomestek za kontrabas - elektri\xc4\x8dno bas kitaro. Poimenoval jo je Fender Precision Bass, ker je imela pre\xc4\x8dke in je bila bolj precizna od kontrabasa. Leta 1951 je ta model dobil kon\xc4\x8dno podobo, kot jo ima \xc5\xa1e danes. Leta 1961 je nastal Fender Jazz Bass, ki je prinesel novost\xc2\xa0: dva J-magneta. Leta 1964 je pri\xc5\xa1el na tr\xc5\xbei\xc5\xa1\xc4\x8de prvi kratkovratni Fender Mustang Bass, ki je imel kar deset centimetrov kraj\xc5\xa1e strune od standardnih modelov (namesto 87 je imel 77 cm). Leta 1965 je Leo Fender prodal tovarno Fender in ustanovil Music Man, ki je tudi ime za novo kultno bas kitaro - narejeno v manj\xc5\xa1ih serijah, a bolj\xc5\xa1o, kot je Fender. Omeniti velja tudi Rolls Royce med bas kitarami 60tih in 70tih let\xc2\xa0: Rickenbacker 4001 model. Z za\xc4\x8detkom 80ih je pri\xc4\x8del izginjati z odrov, a se v zadnjem \xc4\x8dasu vra\xc4\x8da. Fender in Music Man pa sta \xc5\xa1e vedno tisto najbolj\xc5\xa1e, kar lahko bas kitarist sploh prime v roke.\n_START_SECTION_\nTehnika igranja\n_START_PARAGRAPH_\nLeva roka ima podobno tehniko, kot je v vekljavi pri solo kitari\xc2\xa0: zaporedno \xc5\xa1tiriprstno. Desna roka je odvisna od stila in zvrsti. Bas kitarist lahko igra s prsti desne roke (z dvema ali s tremi - ubiranje), ali pa s trzalico (gor/dol, dol/gor, dol/dol, gor/gor). Je pa \xc5\xa1e ena tehnika za funky stil, ki se imenuje\xc2\xa0\xc2\xbbslepanje\xc2\xab\xc2\xa0: s palcem desne roke tol\xc4\x8demo navznoter v ubiralko E in A struno, s sredincem desne roke pa pulimo navzven D in G struno.\n_START_SECTION_\nUglasitev\n_START_PARAGRAPH_\n\xc5\xa0tiristrunska bas kitara ima uglasitev (od debele proti tanki) E, A, D in G. Petstrunka ima zgoraj dodano debelo H struno (H, E, A, D in G) ali spodaj dodano struno C (primer Steve Swallow). \xc5\xa0eststrunka ima standardne \xc5\xa1tiri na sredini, na vsako stran pa ima dodano eno debelo H in eno tanko C struno. So pa \xc5\xa1eststrunke iz 60ih let imele kitarsko uglasitev (E, A, D, G, H in E).'